Як паведаміў Валянцін Стэфановіч, Міжнародная федэрацыя правоў чалавека (FIDH), у якую “Вясна ўваходзіць і віце-прэзідэнтам якой з’яўляецца Алесь Бяляцкі, ужо прымае пэўныя захады. У сувязі з чарговым ператрусам беларускіх праваабаронцаў яна звязваецца ў тым ліку і з МЗС Францыі, і з міжнароднымі арганізацыямі. “І рэакцыя будзе, — зазначыў Валянцін Стэфановіч. — І мы таксама будзем звяртацца яшчэ раз да спецдакладчыка ААН па праваабаронцах. Безумоўна, без увагі і належных каментараў мы гэта не пакінем.